ma Ukanta (toki Sawili: Uganda) li ma lon ma Apika pi kama suno. mute pi telo Witolija li lon ona. ma ni li lon ma Apika pi telo suli. sama la ona li lon ma pi telo linja suli Nilo. ma tomo lawa en ma tomo pi suli nanpa wan li ma tomo Kanpala.
nimi ona li tan nimi pi ma Pukanta (Buganda). ma Pukanta li ma pi tenpo pini lon ma Ukanta.
tenpo pini la ma Juke li lawa e ona. ona li kama lawa e ona sama la utala mute li kama lon.
toki Inli en toki Sawili li toki lawa ona. taso lawa li ken pali lawa pi toki ante li ken pana sona pi toki ante lon tomo sona. toki Lukanta li suli lon ma li tan ma Pukanta.